CELEX: 62021CN0434
Language: fi
Date: 2021-07-16 00:00:00
Title: Asia C-434/21: Ennakkoratkaisupyyntö, jonka Corte suprema di cassazione (Italia) on esittänyt 16.7.2021 – Agenzia delle Entrate v. Contship Italia SpA

18.10.2021   
            
            
               FI
            
            
               Euroopan unionin virallinen lehti
            
            
               C 422/4
            
         
      Ennakkoratkaisupyyntö, jonka Corte suprema di cassazione (Italia) on esittänyt 16.7.2021 – Agenzia delle Entrate v. Contship Italia SpA
      (Asia C-434/21)
      (2021/C 422/06)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Corte suprema di cassazione
      
         Pääasian asianosaiset
      
      
         Kantaja: Agenzia delle Entrate
      
         Vastaaja: Contship Italia SpA
      
         Ennakkoratkaisukysymys
      
      Ovatko SEUT 18 artikla (aiemmin EY 12 artikla) ja SEUT 49 artikla (aiemmin EY 43 artikla) esteenä sellaiselle kansalliselle lainsäädännölle kuin 23.12.1994 annetun lain nro 724 30 §:n 1 momentin 5 kohta, sellaisena kuin se oli nyt tarkasteltavaan asiaan ajallisesti sovellettavassa sanamuodossaan ennen 27.12.2006 annetulla lailla nro 296 tehtyjä muutoksia, jolla liiketoimintaa harjoittamattomia yrityksiä koskevan veronkierron vastaisen järjestelmän – joka perustuu tuloille ja tuotoille asetettaviin vähimmäismääriin, jotka ovat suhteessa tiettyjen liiketoimintaan tarkoitettujen hyödykkeiden arvoon ja joiden täyttymättä jääminen on osoitus siitä, että yhtiö ei harjoita liiketoimintaa, minkä seurauksena veronalainen tulo määritetään olettaman perusteella – ulkopuolelle suljetaan pelkästään sellaiset yhtiöt ja yhteisöt, joiden arvopapereilla käydään kauppaa säännellyillä italialaisilla markkinoilla, mutta ei yhtiöitä ja yhteisöitä, joiden arvopapereilla käydään kauppaa säännellyillä ulkomaisilla markkinoilla, eikä yhtiöitä, jotka käyttävät suoraan tai välillisesti määräysvaltaa tällaisissa listatuissa yhtiöissä tai yhteisöissä tai ovat suoraan tai välillisesti tällaisten listattujen yhtiöiden tai yhteisöjen määräysvallassa?